**Telefonul (Pe când nu existau telefoanele mobile...)**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pot chema salvarea

și mă prefac în scrum,

căci sufletul, ce-mi arde,

tot așteaptă să suni.

Săgeți de gânduri te-mboldesc

să suni acum,

însă nu ține,

și-i vina mea, cred,

c-am lipsit

la cursul de telepatie.

Deodat', speranța-mi bate-n ușă,

răspund ca prin transă,

însă-i greșeală,

pun receptorul, zgomotos, în furcă

iar liniștea revine-asfixiantă.